stanford-oval/wikipedia huggingface dataset:
אמירה לנוכרי

אמירה לנכרי - שבות הוא מונח הלכתי שפירושו איסור מדרבנן לבקש מגוי שיעשה בשביל היהודי מלאכות האסורות לעשות בשבת או ביום טוב או בחול המועד.
האיסור אינו רק באמירה מפורשת או ברמיזה, אלא אף אם לא אמר לגוי דבר, והגוי עשה מעצמו מלאכה עבור ישראל, אסרו חכמים על יהודי ליהנות ממנה אם נעשתה למענו בשבת או יום טוב.
במקרים מסוימים התירו חכמים אמירה לגוי, כמו באמירה לגוי לעשות איסור מדרבנן במקום צער, חולי או הפסד ממון. בהלכה נחשב מעשה כזה כ"שבות דשבות", כלומר עבירה על שבות על ידי פעולה של שבות: האמירה לגוי היא עבירה על שבות, והפעולה שהגוי עושה גם היא אסורה רק משום שבות.
במקרים חמורים יותר הותרה אמירה לגוי לעשות אף איסור דאורייתא, כגון עבור חולה שאין בו סכנה, לצורך מצווה של רבים (במקום צורך גדול), בבין השמשות (במקרים מסוימים) ובמקום מחלוקת הפוסקים.
גם פסיק רישא אם יתבצע כתוצאה מאמירה לגוי - הותר, בין באיסורי דאורייתא ובין באיסורי דרבנן.
מקור ההלכה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוח לא אנציקלופדי.
המקור להלכה הוא קושייתו של רב אשי, על דברי רב פפא במסכת שבת.
המשנה במסכת שבת אומרת: ”לא ישכור אדם פועלים בשבת, ולא יאמר אדם לחבירו לשכור לו פועלים”. והכוונה לפועלים שיבואו ויעשו מלאכה, לאחר השבת.
על התוספת "ולא יאמר לחבירו..." מקשה הגמרא ”פשיטא כלומר: לשם מה התוספת, הלא הדברים פשוטים - מובנים מאליהם. שכן מאי שנא במה שונה הוא, ומאי שנא ובמה שונה, חבירו - ששניהם אינם יכולים לשכור פועלים בשבת?”.
מתרץ רב פפא: ”בחבר גוי. כלומר: אכן גם לחבר יהודי אסור בשבת לשכור פועלים כדי שיבואו לעשות מלאכה לאחר השבת, אך כאן מדובר בחבר גוי, שניתן היה לחשוב שמותר לו, ולכן באה המשנה והוסיפה את התוספת”. על כך מקשה רב אשי ”אמירה לגוי שבות?. כלומר הרי גם האמירה לגוי, עצמה, היא אסורה משום שבות, ומה בכך שהחבר הוא גוי”. וזהו המקור להלכה.
טעמי האיסור

בטעם איסור אמירה לגוי נאמרו כמה דעות:
זלזול באיסור שבת, וישנו חשש שישראל יעשה איסורי שבת (רמב"ם).
איסור ודבר דבר (רש"י).
איסור שליחות (רש"י), על אף הכלל הבסיסי ש"אין שליחות לגוי".
בספרות האחרונים נאמרו הבדלים בין הטעמים.
היתרים > שבות דשבות במקום מצווה

בתלמוד מובא דעתו של רבה שהתיר לומר לגוי להביא מים חמים לצורך רפואת תינוק ביום מילתו, על אף שמעשה הגוי היה כרוך באיסור הוצאה מדרבנן.הראשונים נחלקו אם יש ללמוד מדברי רבה אלו לכל דיני שבת:
דעת בעלי התוספות ועוד, שהיתר זה נאמר רק לצורך מילה שכן במילה יש היתר מיוחד משום שמצוות מילה דוחה את השבת. ואין ללמוד מכך לכל איסורי שבת
דעת הרי"ף, הרמב"ם ועוד, שיש ללמוד מדין התלמוד לכל איסורי דרבנן. ולכן מותר ליהודי לומר לגוי לעשות בשבת איסורים מדרבנן, לצורך חולה ("מקצת חולי, אף על פי שאין בו סכנת אבר ואינו כולל את כל הגוף") או לצורך מצווה, כגון הבאת שופר שנמצא על עץ לצורך תקיעת שופר בראש השנה, או במקום צער. הרב יוסף קארו פסק כשיטה זו.
דעת העיטור שיש ללמוד מדברי התלמוד היתר אמירה לגוי אף באיסורי דאורייתא, את דעתו הביא הרמ"א אך כתב שיש לחוש לדעת האוסרים ולכן רק במקום צער גדול יהיה מותר.
נחלקו הראשונים אם גם הפסד ממון נקרא צורך גדול, לדעת הרמב"ם הותרה אמירה לגוי באיסור דרבנן לצורך הפסד, ויש חולקים, להלכה נפסק בשולחן ערוך הרב שיש לסמוך על הדעה המקילה לצורך הפסד ממוני משמעותי.
כלל זה תקף גם בעשיית מלאכה על ידי יהודי עצמו, אם המלאכה אינה אלא שבות ונעשית גם בשינוי - מותר לעשותה במקום צער ובמקום הפסד גדול.
היתרים > סיכום היתרי שבות דשבות בעניינים השונים

ההלכה מתירה שבות דשבות, כלומר אמירה לגוי לבצע איסור דרבנן, בעניינים אלו (על פי ילקוט יוסף):
במקום מצווה.
בבין השמשות, היינו ספק יום ספק לילה, כאשר מדובר בעניין חשוב ביותר או בצורך מצווה.
במקום מחלוקת הפוסקים בדבר האיסור. הטעם הוא שבמחלוקת הפוסקים באיסור דאורייתא מחמירים משום "ספק דאורייתא לחומרא", אך חומר זו מורידה את עצם האיסור למדרגת איסור דרבנן בלבד.
במקום חולי: עבור חולה שאין בו סכנה. חולה שאין בו סכנה הוא חולה שנפל למשכב, אך לא נשקפת סכנה לחייו. למעשה עבור חולה שאין בו סכנה, מותך לומר לגוי אף לבצע מלאכות דאורייתא.
במקום צער גדול.
במקום הפסד מרובה.
היתרים > רמז

הדעה הרווחת בהלכה שאין הבדל בין אמירה מפורשת לגוי לבין רמיזה, אולם דעת הרב יואל סירקיש ועוד, להתיר רמיזה לגוי.
היתר נוסף שנהג הרב יוסף מטראני הוא רמיזה לגוי (שאינה בלשון ציווי), באופן שההנאה ממלאכתו איננה מוחלטת, אלא היא רק תוספת להנאה קיימת לדוגמה: אם יש אור בחדר אולם האור איננו מספיק חזק, מותר לומר לגוי בלשון רמז "אין כאן מספיק אור" והגוי יבין שצריך להדליק עוד אור. הרב יעקב עמדין חלק על היתר זה.
המהר"ם מינץ התיר לומר לנכרי המביא ליהודי מכתב בשבת "אינני יכול לקרוא את המכתב" כך שהנכרי יבין מכך שאם הוא רוצה שהיהודי יקרא את המכתב עליו לפתוח בשבילו את המכתב. יש אחרונים שכתבו שאין ללמוד מדין זה לשאר דינים, משום שפתיחת מכתב בשבת איננה אסורה.
הרב יצחק יוסף והרב עובדיה פסקו להלכה שלספרדים אין הבדל בין רמיזה לאמירה מפורשת: מה שמותר לומר לגוי - אין צורך ברמיזה. ומה שאסור - אסור גם ברמז. זאת למעט כאמור לעיל רמיזה בעבור תוספת להנאה קיימת.
עם זאת מותר לומר לגוי ציווי שיבין ממנו לעשות מלאכה אחר השבת (אך לא בפירוש), שכן איסור אמירה לנכרי אינו אלא לעשות מלאכה בשבת עצמה.
היתרים > צער בעלי חיים

מותר לומר לגוי לחלוב בעל חיים בשבת, כיוון שיש לבעל החיים צער מריבוי החלב, ולא גזרו על אמירה לנכרי במקום איסור מהתורה של צער בעלי חיים, אך בתנאי שיטול הנכרי את החלב לעצמו או שיקנה את החלב מגוי לאחר השבת בסכום פעוט, כדי שלא יהא נראה כחולב לצורך ישראל. אם הנכרי חלב מעצמו את החלב, אין כל בעיה ואין צורך לשלם לו משום מראית העין. אך אסור לשתות את החלב בשבת.
משום מראית עין

גזרו חז"ל שלא יעשה הנכרי פעולה לצורכו שלו עצמו, אם נראה הדבר כאילו עושה לצורך היהודי. מסיבה זו, השוכר גוי להוליך עבורו סחורה לביתו ממקום פלוני ובא הלה ולקח את הסחורה בשבת מבית היהודי ברשות, ראוי לבית הדין שבעיר לקנוס את היהודי בממון לפי עשרו או במלקות, אף על פי שהגוי עשה כאן פעולה לצורך עצמו, שהרי הגוי מקבל את הכסף לפי כמות העבודה ולא לפי השעות, כך ששעת העבודה היא לצורכו עצמו - להשלים את ההתחייבות שעליה הוא מקבל כסף קצוב. אך אם טעה והוא טוען שחשב שמותר, יש לבית הדין להאמינו.
בשאר איסורים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להרחיב את הפרק על פי אנציקלופדיה תלמודית, כרך ב, אמירה לנכרי שבות - בשאר איסורים.
בגמרא הסתפקו, האם איסור אמירה לנכרי נאמר רק באיסורי מלאכות שבת שעונשם סקילה אבל באיסורי תורה שהם בלאו בלבד - כגון איסור לא תחסום שור בדישו ואיסור סירוס בהמה אמירה לנכרי מותרת, או שגם בהם אסורה אמירה לנכרי.
הראשונים נחלקו בהכרעת הדין: הרא"ש כתב בשם הראב"ד שהספק לא נפשט וממילא תקף הכלל שספק דרבנן להקל, שהרי אפילו בשבת אמירה לנכרי אסורה רק מדרבנן, אך לדעת רוב הפוסקים הספק נפשט לחומרא.
הפוסקים דנו באיסורים נוספים כמו: שמיטת קרקעות, כלאי זרעים, הטלת מום בבכור בזמן הזה, איסורים מדרבנן ועוד.
ראו גם

עסק בשותפות יהודי וגוי בשבת
גוי של שבת
ודבר דבר
לקריאה נוספת

הרב אברהם יהושע השל דרברמדיקר, אמירה לנכרי, דיני אמירה לנכרי בשבת ויו"ט, ירושלים תשנ"ט.
הרב שלמה דב סגל, אמירה לנכרי, הלכות שבת, בני ברק [תשס"ח].
הרב בנימין יהושע זילבר, ברית עולם, דיני אמירה לנכרי, בני ברק תשל"ד.
הרב דוד יוסף, הלכה ברורה, הלכות אמירה לנכרי בשבת (ב כרכים), מכון יחוה דעת, ירושלים תשע"ד.
הרב שלום דובער לוין, הלכות אמירה לנכרי משולחן ערוך אדמו"ר הזקן, קה"ת, ברוקלין תשס"ז.
הרב אברהם חיים עדס, ויאמר אברהם, הלכות אמירה לנכרי, ירושלים תשס"ג.
הרב יוסף דוב ספטימוס, קיצור דיני אמירה לנכרי בשבת, תפרח תשע"ב (הוצאה שלישית).
הרב חיים יאודה ישראל, רועה בשושנים, ביאור דעת השו"ע בהלכות אמירה לנכרי, קריית ספר תש"ע.
ביאורים

↑  משנה תורה לרמב"ם, ספר זמנים, הלכות שבת, פרק ו', הלכה א'. אולם דעת הרב משה מקוצי כפי שהבין הט"ז שהאיסור הוא מהתורה (ט"ז סימן רמג ס"ק ג), וראו משנה ברורה, סימן רמ"ג, סעיף קטן ה' בשער הציון.
↑  למעשה, לגויים אסור לשבות ממלאכה בשבת או ביום אחר מימי השבוע וגוי ששבת חל עליו חיוב מיתה תאורטי, כפי שנפסק "גוי ששבת... חייב מיתה... אבל אינו נהרג" (משנה תורה לרמב"ם, ספר שופטים, הלכות מלכים ומלחמות, פרק י', הלכה ט').
↑  משום שלהחמיר אומרים יש שליחות לגוי - הגהות מימוניות הלכות שבת פרק ו ס"ק ב
↑  להבדלים שבין טעמי רש"י ראה בשו"ת אבני נזר סימן מג. קובץ שיעורים מסכת ביצה אות מט. שו"ת מנחת יצחק חלק ו סימן כה.
↑  שונה הדבר אם הוא שכיר שעות.
↑  לדעות שבן נח בעצמו מותר בסירוס בהמה
↑  והטעם שבמלאכות יום טוב וחול המועד יש איסור אמירה לנכרי, משום ששבת ויום טוב הם כדבר אחד (תוספות, מסכת בבא מציעא, דף צ', עמוד א', ד"ה אבל)
↑  אולם בהשגות הראב"ד על הרמב"ם (הלכות כלאים פרק א הלכה ג) מבואר שאסר.
הערות שוליים

↑  תלמוד בבלי, מסכת שבת, דף ק"נ, עמוד א'; תלמוד בבלי, מסכת עירובין, דף ס"ח, עמוד א'; תלמוד בבלי, מסכת בבא מציעא, דף צ', עמוד א'
↑  ”נכרי שבא לכבות אין אומרים לו כבה” (משנה, מסכת שבת, פרק ט"ז, משנה ו').
↑  ”תנו רבנן: מקבלין קיבולת במועד לעשותה לאחר המועד, ובמועד - אסור. כללו של דבר: כל שהוא עושה - אומר לנכרי ועושה, וכל שאינו עושה - אינו אומר לנכרי ועושה.” (תלמוד בבלי, מסכת מועד קטן, דף י"ב, עמוד א').
↑  רמב"ם שם. שולחן ערוך, אורח חיים, סימן רע"ו, סעיף א'.
↑  הרב יצחק יוסף, ילקוט יוסף קש"ע, סימן שכה' שז' איסור הנאה ממלאכת גוי, ס"ק פח'
↑  משנה תורה לרמב"ם, ספר זמנים, הלכות שבת, פרק ו', הלכה ט'שולחן ערוך, אורח חיים, סימן ש"ז, סעיף ה'.
↑  הרב יצחק יוסף, ילקוט יוסף קש"ע, סימן שז' אמירה לעכו"ם לצורך חולה, ס"ק עט'
↑  הרב יצחק יוסף, ילקוט יוסף קש"ע, סימן שז' אמירה לעכו"ם במקום מצווה, ס"ק סה'
↑  הרב יצחק יוסף, ילקוט יוסף קש"ע, סימן שז' אמירה לעכו"ם במקום מצווה, ס"ק סו'
↑  הרב יצחק יוסף, ילקוט יוסף קש"ע, סימן שז' דין אמירה לגוי בשבת, ס"ק ו'
↑  הרב יצחק יוסף, ילקוט יוסף קש"ע, סימן שז' אמירה לגוי בדבר שאינו מתכוין למלאכה, ס"ק כז'
↑  משנה, מסכת שבת, פרק כ"ג, משנה ג'
↑  תוספות, מסכת שבת, דף ק"נ, עמוד א', ד"ה מה לי הוא ומה לי חבירו
1 2 3  תלמוד בבלי, מסכת שבת, דף ק"נ, עמוד א'
↑  משנה תורה לרמב"ם, ספר זמנים, הלכות שבת, פרק ו', הלכה א'.
↑  רש"י, מסכת עבודה זרה, דף ט"ו, עמוד א'
↑  רש"י, מסכת שבת, דף קנ"ג, עמוד א'
↑  תלמוד בבלי, מסכת עירובין, דף ס"ז, עמוד ב'
↑  רשב"א ורמב"ן שבת דף קל עמוד ב
↑  תוספות, מסכת גיטין, דף ח', עמוד ב', ועוד
↑  משנה תורה לרמב"ם, ספר זמנים, הלכות שבת, פרק ו', הלכה ט'
↑  שו"ת הרדב"ז, חלק ג' סימן תקעו
↑  שולחן ערוך, אורח חיים, סימן ש"ז, סעיף ה'
↑  בהגהתו על השולחן ערוך, אורח חיים, סימן רע"ו, סעיף ב'
↑  משנה תורה לרמב"ם, ספר זמנים, הלכות שבת, פרק ו', הלכה ט'.
↑  תוספות, מסכת שבת, דף קכ"א, עמוד א', ד"ה אין אומרים.
↑  ראו שולחן ערוך, אורח חיים, סימן ש"ז, סעיף ה', ובשולחן ערוך הרב אורח חיים סימן שז סעיף יב.
↑  הרב יצחק יוסף, ילקוט יוסף קש"ע, סימן שז' אמירה לעכו"ם לצורך חולה, ס"ק עט'
↑  רמ"א על שולחן ערוך, אורח חיים, סימן ש"ז, סעיף כ"ב בשם אור זרוע. הרב אברהם אבלי הלוי גומבינר, ספר מגן אברהם סימן שז ס"ק לא.
↑  ב"ח סימן שז סעיף ב. חיי אדם סימן סב סעיף ב. ערוך השלחן סימן שז סעיף יד.
↑  הובאו דבריו בספר כנסת הגדולה סימן שז, ובספרמשנה ברורה, סימן ש"ז, סעיף קטן ע"ו. שמירת שבת כהלכתה פרק ל סעיף ז.
↑  ספר מור וקציעה סימן שז. גם הרב שלמה זלמן אוירבך בספר שולחן שלמה (סימן רעו עמוד רלט) פקפק על היתר זה.
↑  שו"ת סימן קטז, בשם ראבי"ה
↑  דבריו הובאו באחרונים ביניהם בספר שולחן ערוך הרב, אורח חיים, סימן שז סעיף ז.
↑  הובאו דבריהם בספר חזון עובדיה שבת כרך ג עמוד תלו
↑  הרב יצחק יוסף, ילקוט יוסף, קש"ע, סימן שז' - דין אמירה לגוי בשבת, ס"ק ב', ג', ד'
↑  הרב יצחק יוסף, ילקוט יוסף, שבת כרך ב' עמוד רלח'
↑  הרב יצחק יוסף, ילקוט יוסף, קש"ע, סימן שז' - דין אמירה לגוי בשבת, ס"ק ב'
↑  הרב יצחק יוסף, ילקוט יוסף, שבת כרך ב' עמוד רלו'
↑  שולחן ערוך הרב סימן שה סעיפים כט-ל.
↑  תלמוד בבלי, מסכת בבא מציעא, דף צ', עמוד א'
↑  בבא מציעא פרק ז סימן ו
↑  משנה תורה לרמב"ם, הלכות איסורי ביאה, פרק ט"ז, הלכה י"ג; משנה תורה לרמב"ם, הלכות שכירות, פרק י"ג, הלכה ג'; רא"ש שם; שולחן ערוך, אבן העזר, סימן ה', סעיף י"ד; שולחן ערוך, חושן משפט, סימן של"ח, סעיף ו'
↑  אנציקלופדיה יהודית דעת - אמירה לנכרי שבות, באתר www.daat.ac.il
אנדרה איו

אנדרה מורגן רמי איוּ (באנגלית: André Morgan Rami Ayew ‏האזנהקובץ:En-André Ayew.ogg‏Ⓘ‏; נולד ב-17 בדצמבר 1989 בסקלין) הוא כדורגלן גנאי המשחק בלה האבר ובנבחרת גאנה. איו הוא שיאן ההופעות של נבחרת גאנה.
קריירה

איו התחיל לשחק בגיל 10 בקבוצת נניה בגאנה ב-1999. ב-2005 הוא עבר לשחק בקבוצת הנוער של אולימפיק מרסיי בצרפת, בה שיחק בעבר אביו.
ב-2007 איו עבר לקבוצה הבוגרת של מרסיי. כעבור עונה אחת הוא הושאל ללוריאן וכעבור עוד עונה הוא הושאל לארל. לאחר עונה בארל הוא חזר לשחק במרסיי.
ב-10 ביוני 2015 חתם בסוונסי סיטי מהפרמייר ליג בהעברה חופשית.
ב-8 באוגוסט 2016 חתם בווסטהאם יונייטד עבור 20 מיליון אירו.
ב-31 בינואר 2018 חזר איו לסוונסי סיטי וחתם לשלוש וחצי שנים. ב-25 ביולי 2018 הושאל לפנרבחצ'ה לעונה אחת.
בסיום העונה חזר איו לסוונסי שירדה לצ'מפיונשיפ, ובעונת 2019/2020 כבש איו 15 שערים ב-44 הופעות בצ'מפיונשיפ כשבעונה לאחר מכן הוא כבש 16 שערים ב-43 הופעות בצ'מפיונשיפ.
ב-22 ביולי 2021 חתם איו על חוזה של שנתיים בא-סד מהליגה הקטארית.
ב-2 בפברואר 2023, 4 ימים לאחר ששוחרר מא-סד הקטרית, חתם איו בנוטינגהאם פורסט מהפרמייר ליג.
קריירה > נבחרת גאנה

לאור העובדה שלאיו יש גם אזרחות צרפתית וגם אזרחות גנאית, הוא היה יכול לבחור אם ללכת לנבחרת צרפת או לנבחרת גאנה. בסופו של דבר הוא החליט ללכת לנבחרת גאנה, בעקבות אביו.
הוא היה הקפטן של נבחרת הנוער של גאנה, ובזמנו הנבחרת ניצחה באליפות אפריקה לנוער ב-2009 ובגביע העולם בכדורגל עד גיל 20 באותה שנה.
איו נכלל בסגל נבחרת גאנה למונדיאל 2010 ביחד עם אחיו עבדול רחים. הוא גם נכלל בסגל הנבחרת למונדיאל 2014 ביחד עם אחיו ג'ורדן.
נכלל בסגל נבחרת גאנה לטורניר מונדיאל 2022.
נכלל בסגל נבחרת גאנה לטורניר גביע אפריקה לאומות 2023.
חיים אישיים

איו הוא בנו של הכדורגלן עבדי פלה ואחיהם של הכדורגלנים ג'ורדן איו ועבדול רחים איו.
תארים > קבוצתיים

הסופר קאפ הצרפתי: 2010, 2011
גביע הליגה: 2011, 2012
תארים > בינלאומיים

אליפות אפריקה לנוער: 2009
גביע העולם בכדורגל עד גיל 20: 2009
תארים > אישיים

כדורגלן השנה באפריקה של ה-BBC‏: 2011
הכדורגלן הגנאי של השנה: 2011
אקדמיית ויליאמס לנהגים

אקדמיית ויליאמס לנהגים (באנגלית: Williams Driver Academy) היא יוזמה של קבוצת ויליאמס המתחרה באליפות הפורמולה 1 במטרה לקדם נהגים צעירים בסדרות מרוצים שונות, תוך מתן מימון ותמיכה מקצועית במטרה לפתח את דור העתיד של הנהגים בקבוצה. בין הבוגרים של התוכנית ניתן למצוא את לאנס סטרול, ניקולס לטיפי, ג'ק איטקן ולוגאן סרג'נט; שכולם עשו את הופעת הבכורה שלהם באליפות בקבוצה.
נהגי האקדמיה

| נהג | שנת הצטרפות | אליפות נוכחית | תארים בהם זכה בחבר באקדמיה |
| --- | --- | --- | --- |
| בריטניה ג'יימי צ'דוויק | 2019 | Indy NXT | W Series‏ (2019, 2021, 2022) |
| בריטניה זאק או'סאליבן | 2022 | אליפות הפורמולה 3 |  |
| בריטניה אוליבר גריי | 2022 | אליפות הפורמולה 3 |  |
| ארגנטינה פרנקו קולפינטו | 2023 | אליפות הפורמולה 3 אליפות הפורמולה 2 |  |
| בריטניה לוק ברואנינג | 2023 | אליפות הפורמולה 3 |  |
| אוקראינה אולכסנדר בונדרב | 2023 | קארטינג |  |
נהגים שלקחו חלק בעבר בתוכנית

| נהג | שנים | אליפויות בהן התחרה כחבר האקדמיה | קבוצות פורמולה 1 |
| --- | --- | --- | --- |
| קנדה לאנס סטרול | 2016 | אליפות הפורמולה 3 האירופאית (2016) | ויליאמס (2017–2018) רייסינג פוינט (2019–2020) אסטון מרטין (2021–הווה) |
| בריטניה אוליבר רולנד | 2018 | Blancpain GT Series Endurance Cup ‏ (2018), פורמולה אי (2018/2019–הווה) |  |
| קנדה ניקולאס לטיפי | 2019 | אליפות הפורמולה 2 (2019) | ויליאמס (2020–2022) |
| בריטניה דן טיקטום | 2020–2021 | אליפות הפורמולה 2 (2020–2021) |  |
| בריטניה ג'ק איטקן | 2020–2021 | אליפות הפורמולה 2 (2020–2021), GT World Challenge Europe ‏ (2021) | ויליאמס (2020) |
| ישראל רוי ניסני | 2020–2022 | אליפות הפורמולה 2  (2020–2022), אליפות פורמולה 3 אסיה (2021) |  |
| ארצות הברית לוגאן סרג'נט | 2021–2022 | אליפות הפורמולה 2 (2022) | ויליאמס (2023–פורמולה 1 עונת 2024) |
זכייה באליפות מופיעה בכתב מודגש bold.
הערות שוליים

↑  "Jamie Chadwick joins Williams Racing Driver Academy". Williams F1. 20 במאי 2019. אורכב מ-המקור ב-11 ביוני 2020. נבדק ב-11 במאי 2020. {{cite news}}:  (עזרה)
↑  "Jamie Chadwick continues in the Williams Racing Driver Academy". www.williamsf1.com (באנגלית). נבדק ב-2022-03-21.
↑  "British teen racer Zak O'Sullivan joins Williams Driver Academy | Formula 1®". www.formula1.com (באנגלית). נבדק ב-2022-02-04.
↑  "Welcoming Ollie Gray to the Williams Racing Driver Academy". www.williamsf1.com (באנגלית). נבדק ב-2022-03-07.
↑  "Franco Colapinto joins Williams Racing Driver Academy". Williams Racing (באנגלית). נבדק ב-2023-01-09.
↑  "Luke Browning joins the Williams Racing Driver Academy".
↑  "Oleksandr Bondarev joins the Williams Racing Driver Academy".
↑  "Williams sign Canadian Lance Stroll to young driver programme". Sky Sports. 27 בנובמבר 2015. נבדק ב-1 באפריל 2021. {{cite news}}:  (עזרה)
↑  "Oliver Rowland gets Williams Formula 1 role for 2018". www.autosport.com (באנגלית). 23 בפברואר 2018. נבדק ב-2022-05-23. {{cite web}}:  (עזרה)
↑  "W Series star Jamie Chadwick joins Williams' Driver Academy | Formula 1®". www.formula1.com (באנגלית). נבדק ב-2021-08-04.
↑  "Dan Ticktum joins Williams Racing Driver Academy". Williams F1. 17 בדצמבר 2019. אורכב מ-המקור ב-10 בינואר 2021. נבדק ב-11 במאי 2020. {{cite news}}:  (עזרה)
↑  "Williams release development driver Dan Ticktum | Formula 1®". www.formula1.com (באנגלית). נבדק ב-2021-08-03.
↑  "Jack Aitken confirmed as Reserve Driver for ROKiT Williams Racing". Williams F1. 4 בפברואר 2020. אורכב מ-המקור ב-11 ביוני 2020. נבדק ב-11 במאי 2020. {{cite news}}:  (עזרה)
↑  "Roy Nissany is confirmed as Official Test Driver". Williams F1. 15 בינואר 2020. אורכב מ-המקור ב-10 ביוני 2020. נבדק ב-11 במאי 2020. {{cite news}}:  (עזרה)
אמבט חלב

אמבט חלב ועלי ורדים באתר ספא בתאילנד
אמבט חלב הוא אמבט בו משתמשים בחלב במקום במים. לעיתים קרובות מוסיפים לאמבט מרכיבים ריחניים, כגון דבש, ורדים, חינניות ושמנים אתריים. אמבטיות חלב משתמשות בחומצה לקטית, שהיא סוג של חומצה אלפא הידרוקסית (אנ'), כדי להמיס את החלבונים הקושרים תאי עור מתים.
היסטוריה

אגדות מספרות שקלאופטרה רחצה בחלב אתונות מדי יום כטיפול יופי לעורה. אגדות אלו לא אושרו. ההיסטוריון אדריאן גולדוורת'י, מחבר הספר אנתוני וקלאופטרה, מאמין שהקיסרית הרומית פופה (אשתו של נירון) החלה אופנת רחצה זו 80 שנה לאחר מותה של קלאופטרה.
המלכות קתרין פאר ואליזבת הראשונה התרחצו בחלב מתוך אמונה שזה יגרום לעור שלהן להיראות צעיר וחיוור יותר.
תמיסת בנזואין כונתה בארצות הברית בראשית המאה ה-19 גם כ"אמבט חלב". באופן מבלבל, גם אמבטיות של חלב פרה היו נפוצות באותה תקופה במקביל.
יש התייחסויות לחלב פרה כטכניקת רחצה שהתקיימה בהודו במאה התשע עשרה בספר "חמישים ואחת שנות חיים ויקטוריאניות" מאת מרגרט אליזבת צ'יילד וילייר, רוזנת ג'רזי.
בראשית המאה ה-20 דווח כי הזמרת וכוכבת ברודוויי אנה הלד מתרחצת בחלב מדי יום. מאוחר יותר היא צוטטה כמי שהתרחצה בחלב רק פעמיים בשבוע כשגרה בפריז, מכיוון שהתקשתה להקפיד על שגרת יופי זו הרחק מביתה. בעלה, פלורנץ זיגפלד, דיווח מאוחר יותר לעיתונות כי היא רחצה בחלב מדי יום וקבעה צילומים כך שכתבים יוכלו לצלם את החלב המועבר אליה.
אמבט חובצה היה גם הוא שיטת רחצה היסטורית נפוצה עבור חיות בתערוכה. השיטה משמשת עדיין כיום עבור חזירים וכלבים למשל.
בפולקלור

יש חוקרים הטועינם כי אמבטיות חלב שימשו כ"מתכון ליופי", כמו גם לריפוי, השגת מראה צעיר והתפכחות מקסמים.
בקולנוע ובתקשורת

אמבט חלב למטרות רפואיות כביכול לילד גוסס ניתן לראות בסרט "אחות לילה" משנת 1931.
פופה (קלודט קולבר) רוחצת בחלב בסרט "סימן הצלב" משנת 1932.
בסרט "ז'יז'י" משנת 1958 נראית דודה אלישיה רוחצת באמבט חלב מצופה תחרה.
בסרט Carry on Cleo משנת 1964, מרקוס אנטוניוס נתקל לראשונה בקלאופטרה בזמן שהיא עושה אמבט חלב.
בסרט "חוות הקסמים" משנת 1973, אדית צוקרמן, אשתו של הומר, מציעה לרחוץ את ווילבור באמבט חובצה כהכנה ליריד.
המלכה רוונה (שרליז ת'רון) מתוארת כשהיא מתרחצת באמבט חלב כשהיא עונדת את הכתר שלה בסרט מ-2012 "שלגייה והצייד"
לוקרטיה (לוסי לולס) רוחצת באמבט חלב בעונה 1, פרק 9 של סדרת הטלוויזיה "ספרטקוס".
רן יוטול (סיגננובה מקודי לונד) עורכת אמבט חלב בסדרה הנורווגית "ראגנארוק", בעונה 1 פרק 4.
מרכיבים שונים > חיוניים

חלב טרי או אבקת חלב
מרכיבים שונים > אופציונליים

מים
דבש
שיבולת שועל
שקדים טחונים
לבנדר
שמנים אתריים
עשבי תיבול
אגוז מוסקט
שורש אוריס
שמן ברגמוט
שמן גרניום
שמן ויטמין E
עמילן תירס
אצות
מלח ים
הערות שוליים

↑  "Milk Bath Recipe". health.learninginfo.org.
↑  Carpenter, Julie (7 באוגוסט 2010). "The Real Antony and Cleopatra". Express.co.uk. {{cite web}}:  (עזרה)
↑  Tallis, Nicola (2016-12-06). Crown of Blood: The Deadly Inheritance of Lady Jane Grey. Simon and Schuster. ISBN 978-1-68177-287-5.
↑  Drew-Bear, Annette (1994). Painted Faces on the Renaissance Stage: The Moral Significance of Face-painting Conventions. Bucknell University Press. ISBN 978-0-8387-5230-2.
↑  "Saturday Evening Mail 18 November 1893 — Hoosier State Chronicles: Indiana's Digital Historic Newspaper Program". newspapers.library.in.gov.
↑  Fifty-one years of Victorian life, by the Dowager Countess of Jersey.
↑  Blume, Lesley M. M. (2013-04-09). Let's Bring Back: An Encyclopedia of Forgotten-Yet-Delightful, Chic, Useful, Curious, and Otherwise Commendable Things from Times Gone by. Chronicle Books. ISBN 978-1-4521-0350-1.
↑  "13.5 oz Organic Buttermilk and Oatmeal Shampoo". RoyalPetClub.com.
↑  Schmidt, Sigrid, "Snow White in Africa". In: Fabula 49, no. 3-4 (2008): 275. https://doi.org/10.1515/FABL.2008.021
↑  "Symbolic Riches: A Review of 'Snow White and the Huntsman' – Journeys in Alterity".
1 2  "Lavender-Honey Milk Bath". www.honey.com. אורכב מ-המקור ב-2018-01-15.
1 2 3 4  http://www.siue.edu/SIPDC/Library/Personal%20Hygiene/Instructor%20notes%20-%20hygiene.pdf (הקישור אינו פעיל, February 2022)
↑  "This Easy Milk Bath Is The Ancient Secret For Beautiful Skin · Jillee". 24 בדצמבר 2018. {{cite web}}:  (עזרה)
גבר נרגע באמבט חלב
ארבאדה

| --- | --- |
דגל ארבאדהדגל ארבאדה
גשר בפארק גולד סטרייק שבעיר.
גשר בפארק גולד סטרייק שבעיר.
 מדינה:  ארצות הברית ארצות הברית
 מדינה:  קולורדו קולורדו
 מחוז:  מחוז ג'פרסון   מחוז אדמס
 ראש העיר:  מארק ויליאמס
 תאריך ייסוד:  24 באוגוסט 1904
 שטח:  92.616 קמ"ר
 גובה:  1,662 מטרים
 אוכלוסייה:  ‏
  ‑ בעיר:  124,402 (1 באפריל 2020)
  ‑ צפיפות:  1,206 נפש לקמ"ר (2012)
 קואורדינטות:  39°49′12″N 105°06′40″W﻿ / ﻿39.82°N 105.111111°W﻿ / 39.82; -105.111111
 אזור זמן:  UTC -7
 http://arvada.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ארבאדה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ארבאדה(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.ארבאדה(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.ארבאדה  he tabBackground:;tabBorder:#aaa;defaultTab:0;
ארבאדה (אנגלית: Arvada) היא עיר במדינת קולורדו שבארצות הברית. העיר נמצאת 11 קילומטר צפונית-מערבית מבירת קולורדו, דנוור. על פי הערכת לשכת מפקד האוכלוסין של ארצות הברית, מתגוררים בעיר 109,745 נכון ליולי 2012, מה שהופך את עיר זו לעיר השביעית בגודלה מבחינת אוכלוסייה במדינת קולורדו.
היסטוריה

ב-1 באוגוסט 1876 קולורדו נוספה למדינות ארצות הברית, העיר ארבאדה נוסדה רשמית ב-14 באוגוסט 1904. בהיותה קהילה חקלאית תוססת, נקראה העיר בכינוי "בירת הסלרי העולמית".
ארבאדה גדלה במהירות במשך המחצית השנייה של המאה ה-20 כפרוור ליד דנוור. בסוף המילניום, אוכלוסיית ארבאדה גדלה ל-100,000 תושבים.
היסטוריה > פיגוע הירי

ב-9 בדצמבר 2007, מת'יו מארי נכנס למרכז הנוצרי 'Youth With A Mission' בארבאדה, ולאחר שלא אפשרו לו להעביר את הלילה במעונות, פתח באש והרג שני אנשים ופצע שניים אחרים.
ב-12 בדצמבר, שלושה ימים לאחר מכן, נערכה אזכרה, ובה מנהיגי 'Youth With a Mission'  סלחו למשפחתו של מארי על האירוע.
גאוגרפיה ואוכלוסין

על פי לשכת מפקד האוכלוסין של ארצות הברית, שטחה הכולל של העיר הוא 85 קמ"ר, אשר מתוכם 84.6 קמ"ר אדמה ו-0.52 קמ"ר מים.
נכון למפקד האוכלוסין של ארצות הברית לשנת 2010, היו בעיר 106,433 תושבים, 42,701 משקי בית ו-28,927 משפחות. 89.08% מהתושבים הם לבנים, 0.9% אפרו אמריקאים, 0.8% אינדיאנים, 2.2% אסיאתים, 3.5% מגזע אחר ו-2.7% משני גזעים או יותר. צפיפות האוכלוסייה הייתה 1,207.6 נפש לקמ"ר. כמו כן היו בעיר 44,427 יחידות דיור בצפיפות ממוצעת של 469.7 דירות לקמ"ר.
ההכנסה החציונית למשק בית בעיר הייתה $66,125 וההכנסה החציונית למשפחה הייתה $78,591 (כאשר ההכנסה החציונית לגברים הייתה $42,126, לעומת $30,802 לנשים). ההכנסה לנפש בעיר הייתה $24,679. כ-4.6% מהמשפחות ו-6.4% מהאוכלוסייה בעיר היו מתחת לקו העוני.
תושבים נודעים

קארל רוב (נולד ב-1950), יועץ פוליטי, אחד האישים המקורבים ביותר לנשיא ארצות הברית לשעבר ג'ורג' ווקר בוש.
בייב דידריקסון (נולדה ב-1911), ספורטאית רב תחומית, אלופה אולימפית ושיאנית עולם במגוון מקצועות באתלטיקה קלה, נחשבת לאחת הספורטאיות הגדולות בהיסטוריה.
קלייב קאסלר (נולד ב-1931), סופר פופולרי
ערים תאומות

קזחסטן קזילאורדה, קזחסטן
הרפובליקה העממית של סין ג'ינזו, הרפובליקה העממית של סין